Delfin

Delfines es la nom comun de mamales acual en la infraordina Cetacea (setaseo). On ave 40 spesies esistente cual es nomida delfines.

Delfines varia en longia de 1.7 metres e pesa sirca 50 kg de la delfines de Maui a la 9.5 metres e 10 tones de la orca (Orcinus orca). Alga spesies mostra dimorfia sesal, con mases plu grande ca femes. Los ave corpos idrodinamical e du membros cual ia evolui a aletas. An si no tan flexable como focas, alga delfines pote nada a 29 km/h per distantias corta. Delfines usa sua dentes cono per catura preda movente rapida. Alga spesies es bon adatada per tufa a profondas grande. Los ave un strato de gras su la pel per manteni caldia en acuas fria.

Delfines es a veses xasada en locas como Japan. Los sufri de menasas de caturas nonpertinente, perde de abitadas, e contamina maral. Delfines ia es imajida en multe cultures tra la mundo, e a veses usada en filmas e leteratur. Delfines es a veses mantenida en nonlibria e instruida per presente atas jinastial. La spesies nonlibre la plu comun es la delfin con beco botelin (Tursiops truncatus), la plu comun delfin. Ance incluida es sirca 60 orcas caturada.

Fisiolojia

An si delfines es sperdeda vasta, la plu de spesies prefere la acuas plu calda de zonas tropical, ma algas, como la delfin lisa (Lissodelphis), prefere climas fria. Delfines come xef pexes e calamares, ma alga, como la orca, come mamales plu grande, como focas. Delfines mas copula tipal con alga femas cada  anio, ma femas copula sola cada du o tre anios. Enfantes nase tipal en la menses de primavera e estate, e femas ave tota cura per los. Madres de alga spesies juna e dona lete per periodos longa.

La respira de delfines es sempre voleda. Per esta razona, delfines dormi con sola un emisfera de sua serebro a un ves. Esta es ance bon per vijila per predores.

Los ave la oia bon developada cual es adatada per aira e acua, e es tan bon developada ce algas pote survive an si los es sieca. La oios de delfines es relativa peti per sua grandia, ma reteni un bon grado de vide. Plu, la oios es a la lados de sua testa, cual permete vide con du campos, en loca de la vide binoculal como umanas. La lobes olal es asente en delfines, cual indica ce los no ave un senti de ole. Ance, sua papilas de sabor es atrofiada o tota asente, cual indica un capasia per sabor asente o minima. Ma nota ce alga spesies ave preferes entre tipos diferente de pex, cual indica alga lia a sabor.

Delfines produi un varia de vosis, la plu frecuente en la forma de clicas e sibilas. Lo pare ce alga sibilantes spesifada (sibilas de identia) es usada par delfines per identifia o clama, e los pote imita lunlotra. Un sibila unica developa temprana en la vive de un delfin, e pare es creada como un imita de la sibila de identia de la madre. La imita pare aveni sola entre la madre e sua enfantes, e entre alga mases adulte cual ia es aminida.

Intelijentia

La delfin con beco botelin ave un masa asoluta de serebro de 1500 - 1700 grames. Esta es un poca plu grande ce los de umanas (1300 - 1400 grames) e sirca 4 veses tan grande como los de la ximpanzes (400 grames). La "EQ" (de engles Encephalization quotient, "proportio de ensefali") varia multe entre spesies, de lo de la delfin de La Plata (1.6 EQ) a la delfin con becas botelin (4.56 EQ). Per compara, elefantes ave entre 1.13 a 2.36, ximpanzes sirca 2.49, canes sirca 1.17, gatos sirca 1.00, e muses sirca 0.50.

Neurones fusin (sin multe ramos) ia es descovreda en la ensefalos de multe setaseos. Umanas, primates, e elefantes, tota bon conoseda per sua intelijentia alta, es la sola otras con neurones fusin. Esta neurones pare como ave un rol sentral en la developa de condui intelijente. Tal descovre pote sujesta ce un evolui converjente ia aveni en esta spesies. La Globosefalo comun (Globicephala melas) ave plu neurones neocortexal ca cualce mamal, incluinte umanas.

Tasonomia

Suprafamilia Platanistoidea
Familia Platanistidae - Delfines de rios de Asia sude

Suprafamilia Iniodea
Familia Iniidae - Delfines de rios de America sude
Familia Lipotidae - Delfines de rios xines
Familia Pontoporiidae - Delfin fransiscan

Suprafamilia Lipotoidea
Familia Lipotidae - Delfines de rio Yangzi (o "Baiji'', posible estinguida)

Suprafamilia  Delphinoidea (delfines de mares)
Familia Delphinidae - Delfines de mares
Jenero Australodelphis - Delfin australian - un jenero estinguida de la pliosene
Jenero Cephalorhynchus - Delfines txilean,  de Commerson, de Haviside, e de Hector
Jenero Delphinus - Delfines comun
Jenero Feresa - Delfin nanin
Jenero Globicephala - Globosefalo tropical, negra
Jenero Grampus - Delfin de Rosso
Jenero Lagenodelphis - Delfin de Fraser
Jenero Lagenorhynhus -  Delfines de lados blanca, oscura, crusida, con beco blanca, e de Peale
Jenero Lissodelphis - Delfines lisa
Jenero Ocaella - Delfines de Heinsohni, de rio Irauadi
Jenero Orcinus - Orca
Jenero Peponocephala - Delfin de Eletra
Jenero Pseudorca - Delfin orcin
Jenero Sotalia - Delfin guianan, delfin de rio Orinoco 
Jenero Sousa - Delfines con jiba 
Jenero Stenella - Delfines manxada, de Clymene, raiosa, jirante
Jenero Tursiops - delfinas con becos botelin, burrunan

 Delfines de la mares 

NomAbitadaImajeDelfin comun (con beco longa)panmaral150pxDelfin comun (con beco corta)panmaral150pxDelfin con beco botelin (comun)panmaral150pxDelfin con beco botelin (Indo-pasifica)Indo-Pasific150pxDelfin burrunanAustralia (sude-este)150pxDelfin lisa de nordePacifica norde150pxDelfin lisa de sudeMar Antartica150pxDelfin giananAmerica Sude (norde & este)150pxDelfin con jiba indo-pasificaIndo-pacifica150pxDelfin con jiba atlanticaAfrica (ueste)150pxDelfin con jiba australianAustralia (norde) & Gine Nova150pxDelfin de ClimeneAtlantica150pxDelfin de Eletrapantropical150pxDelfin manxida tropicalpantropical150pxDelfin manxida atlanticaAtlantica150pxDelfin jirantepantropical150pxDelfin raiosapanmaral150pxDelfin stretapanmaral150pxDelfin txileanAmerica Sude (sude-ueste)150pxDelfin de Commerson America Sude (sude-este)150pxDelfin de HavisideAfrica (sude-ueste)150pxDelfin de HectorZeland Nova (isola sude)150pxDelfin de Rissopanmaral150pxDelfin de Fraserpantropical150pxDelfin de PealeAmerica Sude (sude)150pxDelfin de HeinsohnAustralia (norde)150pxDelfin de IrauadiIndo-Pacific150pxDelfin oscuraEmisfero sude150pxDelfin crusadaMar Antartica150pxDelfin con lados blanca (atlantica)Atlantic (norde), Mar Norde, Mar Baltica150pxDelfin con lados blanca (pasifica)Pacific (norde)150pxDelfin de beco blancaAtlantic (norde)), Mar Norde, Mar Baltica150pxOrcapanmaral150pxDelfin naninpantropical150pxDelfin orcinpanmaral150pxGlobosefalo tropicalpanmaral150pxGlobosefalo negraAtlantica (norde) & Mar Antartica150pxDelfin fransiscanAmerica Sude (este), costas e rios150px

Delfines de la rios

NomAbitaImajeDelfin de rio Yangzi (xines: Baiji)Rio Yangzi 150pxDelfin de rios sude asianAsia (sude)150pxDelfin de rio AmazonaBasin de Rio Amazona150pxDelfin de rio AraguaiaAmazonia (este)150pxDelfin de rios bolivianAmazonia (Bolivia)150pxDelfin de rio Orinoco (tufi: Tucuxi)Basin de Rio Amazona150px

Categoria:Mamal